Paintball

Paintball er en sport der deltakere kan spille med å skyte små malingskuler (baller) på hverandre. Når en ball treffer en person sprekker den og markerer vedkommende. Vedkommende er da ute av spillet og må gå tilbake til sikker sone. Paintball er noe likt softgun, men bruker prosjektiler i større kaliber. Fra paintballmarkørerne ble oppfunnet har de hatt ett eget spesielt utseende. 

Sporten organiseres i Norge av Norges Paintballforbund.

Anbefalt alder er 13 år og oppover, men sammen med voksne spillere kan også yngre være med. Lag kan bestå av forskjellig alder og kjønn. Paintball er i dag en fin familiesport

 Paintballspill 
Banespill|thumb
Kamuflert spiller|thumb

Paintball spilles på flere måter: banespill, skogsspill og scenariospill:
 Banespill blir ofte kalt speedball, siden banen er helt åpen unntatt et 10-45 talls bunkere som er oppblåsbare. Banen er omringet av et sikkerhetsnett, slik at tilskuere kan se på
 Skogsspill spilles i skogen, og spillere bruker naturlig vegetasjon som dekning, ofte brukes midlertidig oppsatte strukturer.
 Scenariospill er en rekonstruksjon av en hendelse, enten krig, gisselsituasjon el.l. Spillernes utstyr skal helst ligne på ekte våpen og ekte utstyr fra tiden når den hendelsen skjedde. I enkelte spill har man paintball-tanks, miner, bombekastere og bazookaer.
Det første paintballspillet man kjenner til ble spilt i New Hampshire i 1981. Bob Gurnsey, Hayes Noel og Charles Gaines brukte markører som var laget for å merke kveg og trær. Den første turneringen med pengepremier ble arrangert i 1983.

Skogsspill er en variant av paintball der man spiller i en skog, og utnytter naturen til hinder. Et vanlig skogspill varer ca. 30 til 60 min. Til skogsball bruker man gjerne en annen type markør. Dette kalles en mekanisk markør. På disse er det vanlig med rødpunktsikte og «remote».

 Regler 
For turneringspaintball er det flere formater av regler i henhold til hvilken turnering man stiller i. Det er ikke noe bestemt antall spillere (ettersom hvilket land man spiller i), antallet kan varierer som regel fra 5 til 7.

 Under spill 
 Løpskondom skal alltid være på utenfor banen, hvis det blir gitt beskjed om at det er "maske av" på banen, skal du også ha den på der. Løpsplugg er ikke lov i Norge, men i noen land er det lov.
 Maske skal alltid bæres når man er inne i et spillområde.
 Når du er markert ut, skal du gå til en nøytral sone, masken skal være på.
 Går du ikke ut når du er markert, eller «wiper» vekk maling, vil du straffes. Hvilken straff man får grunnet "whiping" er ofte penalty. Penalty er at du + en eller flere av dine lagspillere blir sendt ut av banen. 
 Markøren skal ikke skyte prosjektiler med høyere hastighet enn (300FPS, feet per second, som er den vanligste måleenheten brukt innen paintball),
 Ingen skyting på andre plasser enn anvist område.
 Maske trengs ikke å benyttes i sikker sone.

 Utstyr 
 Markøren (våpenet) skyter baller som inneholder maling (derav paintball). Det selges både mekaniske markører, og elektriske markører, der elektriske motorer driver avfyringsmekanismen på mekaniske markører, elektriske markører sender strøminnpuls til en solenoid som opner en port som slipper luft inn i kammeret og sender ballen avgårde i 300 fot per sekund.
 Magasinet (Hopper) oppbevarer prosjektilene (ball) og mater markøren. Inneholder vanligvis rundt 200 ball, og kan drives av tyngdekraften, fjærdrift eller av en motor, som går på strøm
 Drivsystem luft (nitrogen), CO2. Luft koster minst i lengden,og er ofte gratis eller billigere å fylle, luft er også mye mer stabilt under kalde forhold. CO2 brukes nesten ikke lengre. Lufttanker brukes av de fleste spillere.Alle tanker som brukes i Norge skal være trykkgodkjent og skal godkjennes hver 5 år
 Slange (Remote) er en slange som tåler trykket til drivgassen, som gjør det mulig å ha luft tanken eller CO2 tanken i en backpack/vest som gjør at markøren får en merkbar lavere vekt.
 Briller/maske integrert, eller i to deler, aller oftest i en del. Det finnes en- og to-lags maskeglass. To-lags dugger mindre, og er bedre, men dyrere. 
 Backpack er en «sekk» du fester på ryggen/rompen. Den gjør at man har lett tilgang på pods/podder, rør med lokk som inneholder ball. De inneholder 100-150 ball i hver. Poenget er at man da får masse ekstra ball med seg, og kan fylle på underveis i spillet.
 Vest brukes på samme måte som Backpacken, men den henger på skuldrene, noe som gjør at den ikke kan skli ned(noe backpacken gjør hvis den ikke sitter stramt nok)
 Sikte blir sjeldent brukt i paintball, mest for kosmetisk effekt. Noen skogsmarkører (f.eks. Tippmann 98) har rail på toppen, til montering av sikter.
 Granater/miner som kan drives av CO2. De inneholder ball, eller bare maling.
 Røykgranater, toppen knekkes av og røyken strømmer ut. Mye brukt i skog.
 Prosjektilene i paintball kalles «ball», kun i entall. Selges oftest i kasser på 2000 ball (inneholder 4 poser á 500 ball), og i pose på 500 ball. Kort fortalt er en «ball» en gelatinkapsel fylt med vannløselig fargestoff. Balls oppgave er å komme hel ut av løpet, fly mer eller mindre rett gjennom lufta, for endelig å treffe målet, og gå i stykker. Fargestoffet vil da etterlate seg et merke. Ball er av biologisk materiale og blir vasket bort ved neste regnskyll/vasking. Ball inneholder ingen giftige stoffer. Billig ball inneholder ofte mye plast i skallet, noe som gjør at den kan sprette av målet. På en god ball er skallet av 100% (okse)gelatin. 
 Det finnes spesialiserte typer ball:
 Ball tilpasset kulde. Vanlig ball vil bli hard ved lave temperaturer, men det finnes ball spesiallaget for lavere temperaturer som beholder opprinnelig konsistens.
 Ball tilpasset langt skuddhold. Spesiell type ball med mindre kaliber som skal være mer presis og gå lenger før den mister høyde.
 Ball med permanent maling. Dette er ikke til bruk i Paintball men brukes for å markere trær og dyr.
 Reball er gummikuler til bruk i 0,68 kaliber paintballmarkører. Disse kan brukes igjen ca. 400 ganger. Anbefalt utgangshastighet er maks. 220 fot pr. sekund.

 Eksterne lenker 

 Norges Paintballforbund
 Norsk Paintball Liga
 European Paintball Series